Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli õhujõud hävitasid Süüria SA-5 maa-õhk raketisüsteemi,
kui õhutõrjepatarei avas tule
Liibanoni õhuruumis luuremissioonil olnud Iisraeli hävitajate pihta.
Iisrael tegi õhurünnaku ISISe objektide pihta Siinail
vastuseks kahele poolsaarelt Lõuna-Iisraeli tulistatud raketile.
USA ametnike väitel võidakse Iraani tuumaleping säilitada,
kui rahvusvaheline üldsus kindlustab ühiselt,
et Iraanist ei saa järgmist Põhja-Koread.
Liibanoni õhuruumis luuremissioonil olnud Iisraeli hävitajate pihta
avati väidetavalt tuli Süüria SA-5 maa-õhk raketisüsteemist,
mis IDF-i teatel asus 50 km kaugusel Süüria pealinnast Damaskusest.
IDF väitel vältisid hävitajad Süüria rakette
ja naasid ohutult Iisraeli.
Vastuseks raketitulele
ründasid Iisraeli õhujõud 2 tundi hiljem Süüria õhutõrjepatareid
ja hävitasid väidetavalt selle tulistamisradari.
Televiseeritud avalduses rõhutas peaminister Netanyahu,
et Iisraeli vastus oli otsustav
ja järgis Jeruusalemma poliitikat, mis annab selged juhised.
Meie poliitika on selge.
Ründame kõiki, kes meile kallale kipuvad.
Täna püüti kahjustada meie lennukit. See on vastuvõetamatu.
Õhujõud tegutsesid kiirelt ja täpselt ning hävitasid, mis vaja.
Jätkame regioonis tegutsemist vastavalt vajadusele Iisraeli kaitseks.
Ka Süüria armee vastas Iisraeli rünnakule
ja hoiatas tõsiste tagajärgede eest korduva agressiooni korral,
väites, et üks Iisraeli hävitaja sai tabamuse, mida Iisrael eitab.
Süüria intsident toimus veidi enne Vene kaitseministri saabumist Iisraeli
töökohtumisele kolleeg Avigdor Liebermaniga.
Kohtumisel Tel Avivis Iisraeli Kaitseministeeriumis
rõhutas Lieberman, et Iisrael ei taha sekkuda Süüria siseasjadesse,
kuid hoiatas, et Iisrael ei luba Iraanil ja Hezbollah'l muuta Süüria maaalu
eelpostiks juudiriigi vastu.
Lieberman kordas Iisraeli hoiatusjooni,
mille järgi kasutatakse kõiki vahendeid,
et ära hoida Iraani katseid
toimetada Süüria kaudu Liibanoni kaasaegseid relvi.
Vene kaitseminister Shoigu kuulutas, et Süüria sõda on lõppemas,
kuid viitas mitmele väljakutsele, mis nõuavad kohest tähelepanu
poliitilise lahenduseni jõudmiseks 6,5-aastases konfliktis,
mis on nõudnud üle poole miljoni inimelu.
Esmalt tahaksin rääkida Süüriast.
Sealne operatsioon on lõppemas.
On mitmeid probleeme,
mis nõuavad kiiret lahendamist
ja edased arenguvõimalused Süüria olukorra suhtes
nõuavad arutamist.
Shoigu ei maininud avalikult Iisraeli õhurünnakut Süürias,
kuid Venemaa allikas ütles TV7-le,
et Moskvat teavitati Iisraeli vasturünnaku käigus
vastavalt Venemaa-Iisraeli koordinatsioonimehhanismile.
Londonis baseeruva ajalehe Al-Araby Al-Jadeed teatel
tegi Iisrael õhurünnaku ISISe objektide pihta Siinail,
vastuseks kahele poolsaarelt Lõuna-Iisraeli tulistatud raketile.
Raporti teatel väitsid Siinai hõimuparteide juhid,
et Iisraeli hävitajaid nähti piirkonnas veidi pärast rakettide tulistamist.
Raporti väitel tegid Iisraeli hävitajad vasturünnaku alles pärast seda,
kui Egiptuse õhujõud lõpetasid oma patrulli Rafah' pirkonnas,
mis asub Egiptuse piiril Gazaga.
Lõuna-Iisraeli tulistatud rakettide eest
võttis vastutuse ISISe Siinai haru Wilayat Sinai,
mainimata midagi Iisraeli vasturünnakute kohta.
Iisraeli ja Egiptuse kaitseametnikud kommentaare ei andnud.
Iraani tuumalepingu teemal -
USA president D. Trump kuulutas,
et jääb oma otsuse juurde tuumaleping kinnitamata jätta,
rõhutades, et on väsinud sellest, et teised riigid USAd ära kasutavad.
Trump märkis kabinetiistungil,
et oli rahul Iraani juhtide muudetud tooniga
seoses lepingu suhtes teineteisemõistmisele jõudmisega,
kuid kordas, et kui lepingut ümber ei tehta,
on tulemuseks selle tühistamine.
Iraani lepingut uuritakse hetkel.
Arvan, et paljud nõustusid minuga. Olen otsuses kindel.
Olen tüdinud sellest, et meie riiki ära kasutatakse.
Meid on aastakümneid ära kasutatud ja olen tüdinud seda nägemast.
Iraani lepingu suhtes tuli midagi ette võtta.
Näeme, milline on järgmine faas - kas positiivne või väga negatiivne.
Täielik tühistamine on väga tõenäoline,
mõnede väitel ülitõenäoline,
kuid see võib ka väga positiivseks osutuda. Näeme.
Mulle tundus, et Iraani juhtide toon muutus.
Mul oli selle üle hea meel, kuid see ei pruugi midagi tähendada.
Nad on head läbirääkijad.
Nemad said fenomenaalse lepingu, USA kohutava.
Vaatame, mis saab.
Vastuseks Trumpi märkustele hoiatas Iraani parlamendi spiiker,
et kui USA loobub 2015. a tuumaleppest,
mis leevendas Iraani sanktsioone tuumaprogrammi kärpimise eest,
võib see tähendada rahvusvahelise lepingu lõppu.
Ali Larijani rõhutas Peterburis rahvusvahelisel parlamentaarfoorumil,
et Washingtoni võimalik lepingust taganemine
oleks solvanguks ÜRO-le.
Kahjuks on USA olukorras,
mis selliste avaldustega
veelgi halveneb.
Tuumaleping ei ole kahepoolne pakt.
See on kinnitatud ÜROs Julgeolekunõukogu resolutsiooniga
Seepärast on see solvang ÜRO-le.
Kuid meil on täpne ja selge vastus
kõigile neile teemadele.
EL lubas Iraani tuumalepingut kaitsta ja hoiatas USAd,
et Iraani tuumataotluste peatamiseks mõeldud lepingu nõrgendamine
võib viia tõsiste tagajärgedeni.
Enne EL välisministrite kohtumist rõhutas EL välispoliitikajuht,
et Euroopa jätkab otsustavalt tuumalepingu järgimist ning kordas,
et mingeid alternatiive ei kaaluta.
See on töötav leping.
Vajame seda lepingut oma julgeoleku jaoks
ja ootan ministritelt tugevat signaali Euroopa ühtsuse ja toetuse kohta
ning pühendumuse suhtes, et kõik pooled järgivad seda täielikult.
Ütlesin juba reedel üsna selgelt, et me ei oota lepingu tühistamist.
Usume, et leping säilib, kõik pooled jätkavad selle täideviimist
ja Euroopa on sellele pühendunud. Nii et ma ei mõtle alternatiividele.
USA ametnike väitel Washingtonis on tuumaleping luubi all.
Nad rõhutasid, et see võidakse säilitada,
kui rahvusvaheline üldsus kindlustab ühiselt,
et Iraanist ei saa järgmist Põhja-Koread.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri